# Felip II de Tàrent

Felip II de Tàrent (1329-25 de novembre, 1374) fou príncep de Tàrent, príncep d'Acaia i pretendent titular a l'Imperi Llatí des del 1364 al 1374.

## Llinatge

De la primera dinastia Capet d'Anjou-Sicília, era fill segon de Felip I de Tàrent i de l'emperadriu titular de Constantinoble Caterina de Valois-Courtenay.

## Vida

Després de l'execució del seu cosí Carles, duc de Durazzo, el 1348, va succeir com a rei d'Albània. Poc després, el seu germà gran Lluís es va casar amb la seva cosina germànica, Joana I de Nàpols, i es va convertir en rei.
L'abril del 1355 es casà amb Maria de Calàbria, filla de Carles de Calàbria i de Maria de Valois, germana de la reina Joana I de Nàpols.
El 1364, després de la mort del seu germà Robert II de Tàrent, el succeí com a príncep d'Acaia i pretendent titular a l'Imperi Llatí.
La seva muller Maria de Valois morí el 1366 i el 20 d'octubre del 1370 es casà en segones núpcies amb Elisabeth d'Eslavònia, filla d'Esteve d'Eslavònia i presumpta hereva al tron d'Hongria. El 1373 resignà als seus drets sobre el Principat d'Acaia en favor de la seva cunyada Joana I de Nàpols. Morí a Tàrent el 25 de novembre del mateix any.

## Família

De la seva primera muller Maria de Calàbria:
* Felip (1356)
* Carles (1358)
* Felip (1360)
* un infant (1362)
* un infant (1366)
De la seva segona muller Elisabeth d'Eslavònia:
* Felip (1371)
Tots els seus fills moriren joves. Els seus successors foren la seva cunyada Joana I de Nàpols pel Principat d'Acaia i la seva neboda Margarida de Tàrent, pel Ducat d'Àndria.

## Títols i successors

Felip II de Tàrent Primera Dinastia Capet d'Anjou-Sicília (Branca menor de: Dinastia Capet)Naixement: 1329 Mort: 25 de novembre 1374 :
| Títols |||
| Precedit per: Robert II de Tàrent (germà) | Príncep de Tàrent (Llista de prínceps de Tàrent) (1364-1374) | Succeït per: Jaume dels Baus (fill de la seva neboda -Margarida de Tàrent- i el marit d'aquesta -Francesc dels Baus-) |
| Precedit per: Robert II de Tàrent (germà) | Príncep d'Acaia (Llista de prínceps d'Acaia) (1364-1373) | Succeït per: Joana I de Nàpols (cunyada) |
| Títols com a pretendent |||
| Precedit per: Robert II de Tàrent (germà) | — En disputa per: — Imperi Llatí (Llista d'emperadors de Constantinoble) (1364-1374) — Raó de la disputa: — El 1261 Miquel VIII Paleòleg reconquerí Constantinoble i restaurà l'Imperi Romà d'Orient | Succeït per: Jaume dels Baus (fill de la seva neboda -Margarida de Tàrent- i el marit d'aquesta -Francesc dels Baus-) |

## Referències

* ↑ «Felip II de Tàrent». Gran Enciclopèdia Catalana. [Consulta: 5 febrer 2023].
* ↑ Musto, Ronald G. Apocalypse in Rome: Cola Di Rienzo and the Politics of the New Age (en anglès). University of California Press, 2003-05-29, p. 78. ISBN 978-0-520-23396-6.
* ↑ Zacour, Norman P. «Talleyrand: The Cardinal of Périgord (1301-1364)». Transactions of the American Philosophical Society, 50, 7, 1960, pàg. 1–83. DOI: 10.2307/1005798. ISSN: 0065-9746.
* ↑ Topping, Peter. «The Morea, 1311–1364». A: Setton, Kenneth M.; Hazard, Harry W. (eds.). A History Of The Crusades. Vol. 3, The Fourteenth And Fifteenth Centuries. [2d ed.], 1975, p. 149. ISBN 978-0-299-06670-3.
* ↑ Dourou-Eliopoulou, Maria «THE CATALAN DUCHY OF ATHENS AND THE OTHER LATIN POWERS IN GREECE ESPECIALLY THE PRINCIPALITY OF ACHAEA (1311-1388» (en anglès). Eoa kai Esperia, 4, 01-05-2000, pàg. 87–93. DOI: 10.12681/eoaesperia.52. ISSN: 2241-7540.
* ↑ ; Hazard, Harry W. (Harry Williams) Kenneth Meyer Setton (ed). A History Of The Crusades. Vol. 3, The Fourteenth And Fifteenth Centuries. [2d ed.], 1975, p. 673. ISBN 978-0-299-06670-3.